Jong motorfietsryer sterf in KimberleyArgieffoto ŉ Man is Donderdagmiddag dood nadat sy motorfiets teen ŉ sleepwa buite Kimberley gebots het. Vanessa Jackson, ŉ woordvoerder van ER24, sê die voorval het omstreeks 18:00 by ŉ kruising op die R31-pad gebeur. “Dit is nog nie seker wat die ongeluk veroorsaak het nie, maar dit wil voorkom of albei voertuie gelyktydig die kruising binnegegaan het. Die motorfiets het die sleepwa, wat deur ŉ bakkie gesleep is, getref. Konstruksiemateriaal is in die sleepwavervoer. Die motorfiets is deur die impak in stukke geskeur,” het Jackson gesê. Die 28-jarige motorfietsryer het veelvoudige beserings opgedoen en is op die toneel dood verklaar. Die bestuurder van die bakkie is ongedeerd.